**תיאטרון הקרון גאה להציג:  
  
פסטיבל הקרון הבינלאומי ה-32  
  
חמישה ימים עם מיטב היצירות של התיאטרון החזותי, תיאטרון החפצים  
 ותיאטרון הבובות העכשווי מהארץ ומהעולם.**

**5 הפקות בינלאומי וכ29 הצגות מקור לילדים ולמבוגרים, שיקשוקליים- עיר דמיונית בגן הפעמון, הפונדק - קברט תיאטרלי לילי , סדנת יצירה ומופעי חוצות ללא תשלום ועוד**

**13 – 17 באוגוסט 2023  
 במשכן תיאטרון דוידסון החדש, גן הפעמון  
ירושלים**

**פסטיבל הקרון הבינלאומי** מציג את מיטב היצירות של התיאטרון החזותי, תיאטרון החפצים ותיאטרון הבובות העכשווי מהארץ ומהעולם. השנה, פסטיבל הקרון הבינ"ל יתקיים בין התאריכים 13 – 17 באוגוסט 2023 במשכן תיאטרון דוידסון החדש בגן הפעמון, ויארח כ5  הפקות בינלאומיות מצרפת, הולנד, דרום קוריאה וספרד וכ 29 הצגות מקור לילדים ומבוגרים. הפסטיבל יציג את מיטב היצירה החזותית שנעשתה בארץ בשנה האחרונה לילדים וייתן זרקור ליצירה החזותית העכשווית בארץ למבוגרים. בפסטיבל יוצגו יצירות המשלבות שפות במה בינתחומיות, בהן חפצים, מחול, קרקס עכשווי, בובות ושימוש יוצא דופן במרחב הבימתי.

בכל שנה הפסטיבל מקיים פרויקט חוצות בגן הפעמון בירושלים בו הקהל מוזמן לשוטט בין יצירות אמנות ולחוות: תיאטרון בובות, מיצבים, מחול, סאונד, פרפורמנס ועוד.   
השנה אנחנו מזמינים אתכם לעיר הדמיונית - שיקשוקליים, עיר שאין בה מזג אוויר רק מגדל משונה שבוכה, בבית הקפה מגישים צלילים ומנגינות במקום קפה ועוגיות, זו עיר ללא כבישים או מכוניות - יש בה רק רכבת מדברת. הרחובות בה נבנים לא מבטון ולא ממלט אלא מתנועה וריקודים. מותר לצייר גרפיטי על קירות העיר זה אפילו מומלץ ומרגיע ואם תפתחו ספר אפילו הקרקס יגיע!

בנוסף השנה אירועים רבים ללא תשלום, הופעות מחול, קרקס וליצנות לכל המשפחה בשעות אחר הצהריים, סדנת יצירה לילדים ובשעות הלילה - הפונדק, קברט תיאטרלי למבוגרים בו תוכלו לשתות, לשמוע מוסיקה, לראות מופע, לשיר ולהנות ממפגש עם אורחים, אמנים ובובות.  
  
בין הצגות הילדים אשר יציגו בפסטיבל: **Hands Up** - קרקס עכשווי, מחול, ותיאטרון חפצים עם אמנית עמידות ידיים, מהמובילות בעולם. מהולנד - **Hermit** - עבודה מלאת דמיון על איש שגר בתוך קופסא. מקוריאה הדרומית - **מיתרי הלב** - סיפור מסע מרגש מסופר באמצעות כלי מיתר מסורתי ותיאטרון בובות. מצרפת- **היום השמיני** חגיגה של קרקס עכשווי פואטי, כאוס מענג ואבסורד משחרר לכל המשפחה. בכורות מבית תיאטרון הקרון **"נגיד שהעולם היה ילד"** יצירה חזותית של ארבעה ילדים בני עשר עם היוצרת מורן דובשני. **קליידוסקופ** - שש עבודות שונות, שפותחו במסגרת ההכשרה של השנה האחרונה והצגות התיאטרון המצליחות: **מעשה בעולם** - תיאטרון בובות ייחודי המתרחש על הגוף, בשילוב ריקוד, מוסיקה, ומסע בעולמות מופלאים. **המדריך להרפתקן** - תיאטרון בובות וחפצים, **משלוש יוצא ארבע** - קרקס, לוליינות, ליצנות ותיאטרון בובות, **הסנדוויץ' הרעב** - תיאטרון בובות, ליצנות וחפצים, **לואיסה** - סיפור על קבלה עצמית וקבלת האחר, המשלב לייב וידיאו, אנימציה, הפעלת בובות ומוסיקה חיה ועוד הצגות אורחות רבות.

בין הצגות הפסטיבל למבוגרים, שיוצגו השנה: 2 הצגות מספרד, **AY! YA!** שנים עשר דימויים חזותיים פואטיים, שמייצרים דימוי על הגוף האנושי ו **The Watching Machine** מיצגים קטנים של אור וצל יוצרים מופע, החוגג את האשלייה האופטית. **ערב מחול משותף** - שתי עבודות סולו  הנעות בין הנפשת גוף להנפשת חפץ, **פסיכה** - מבוסס על הסיפור המיתולוגי 'אמור ופסיכה'- במות ססגוניות נפתחות, בובות, צלליות, שחקניות ושירה חיה.

הפסטיבל מתקיים בתמיכת מנהל תרבות, עיריית ירושלים, הקרן לירושלים ושגרירות צרפת ומארח חשיפה בינלאומית למנהלי פסטיבלים ותיאטראות מרחבי העולם שבאים לחזות במיטב היצירה החזותית הישראלית.

הפסטיבל מתרחש במשכן תיאטרון דוידסון הבית של תיאטרון הקרון ,בתיאטרון החאן ,מרכז נורית קציר וברחבי גן הפעמון והסקייטפארק.  
  
במהלך הפסטיבל יפתח פופאפ בר ובית קפה ע"י קפה סילו הירושלמים.

מוזמנים להנות איתנו בירושלים בחמישה ימים של אמנות, מופעים בינתחומיים ובעיר המיוחדת מכולן, שיקשוקליים (סליחה, ירושלים)

**פסטיבל הקרון הבינלאומי ה-32  
13 – 17 באוגוסט 2023  
 במשכן תיאטרון דוידסון החדש בגן הפעמון  
ירושלים  
מחירי כרטיסים: 30-80 ש"ח   
מחירי מנויים: 120-360 ש"ח   
מכירה מוקדמת מתאריך: 13/7   
לינק לרכישה:  
www.traintheater.co.il  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**